CMC ผนึก MAJOR เปิดตัวโรงหนังสุดไฮเทคกลาง “ไอคอนสยาม” ตอบโจทย์คนรุ่นใหม่
CMC ผนึก MAJOR เปิดตัวโรงหนังสุดไฮเทคกลาง "ไอคอนสยาม" ตอบโจทย์คนรุ่นใหม่
7 มี.ค. 2562

นายแพทย์วิเชียร แพทยานันท์ ประธานเจ้าหน้าที่บริหาร บริษัท เจ้าพระยามหานคร จำกัด (มหาชน) หรือ CMC เปิดเผยว่า บริษัทฯประสบความสำเร็จในการพัฒนาอสังหาริมทรัพย์กว่า 24 ปี CMC พัฒนาอสังหาริมทรัพย์ชั้นนำตามแนวเส้นรถไฟฟ้า ที่ตอบสนองไลฟ์สไตล์คนรุ่นใหม่ที่มีความทันสมัย
โดยล่าสุดบริษัทฯ จับมือ เมเจอร์ ซีนีเพล็กซ์ กรุ๊ป หรือ MAJOR เปิดตัวโรงภาพยนตร์ CMC 4DX ที่ไอคอน ซีเนคอนิค ซึ่งเป็นโรงภาพยนตร์ที่มีเทคโนโลยี ไฮเท็คที่สุดในไทย ด้วย สเปเชียล เอฟเฟค Fox Storm ที่มีที่เดียวในประเทศไทย ซึ่งจะเป็นศูนย์กลางในการทำกิจกรรมการตลาดของCMC ตอบรับไลฟ์สไตล์คนรุ่นใหม่เพื่อตอบสนองความต้องการของลูกค้า CMC
ทั้งนี้ CMC มีโครงการคอนโดมีเนียม พร้อมอยู่กว่า 10 โครงการ ในทำเลดี ทั่วกรุงเทพตามแนวรถไฟฟ้าและ ศุนย์กลางธุรกิจ ในโซนสาทร – ธนบุรี ได้แก่ แบงค์คอก ฮอไรซอน สาทร, แบงค์คอก ฮอไรซอน รัชดา-ท่าพระ, แบงค์คอก เฟ’ลิซ @ สถานีบางแค  โซนสุขุมวิท ได้แก่ ชาโตว์ อินทาวน์ สุขุมวิท 64/1, ชาโตว์ อินทาวน์ สุขุมวิท 62/1 โซนพระราม 8, จรัญสนิทวงศ์ ได้แก่ ชาโตว์ อินทาวน์ พระราม8, ชาโตว์ อินทาวน์ จรัญสนิทวงศ์ 96/2 โซนรามคำแหงอินเตอร์เชนจ์ ได้แก่ แบงค์คอก ฮอไรซอน รามคำแหง ใกล้กับสถานีรถไฟฟ้า 3 สาย เหมาะกับการลงทุนเป็นอย่างยิ่ง เนื่องจากโซนรามคำแหง เป็นโซนที่มีอนาคตการเติบโตอย่างสูงในอนาคตอันใกล้นี้
ด้านนายนรุตม์ เจียรสนอง รองประธานเจ้าหน้าที่บริหารฝ่ายการตลาด บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR เปิดเผยว่า บริษัทฯ รู้สึกยินดีที่ได้ร่วมเป็นพันธมิตรทางธุรกิจกับ บริษัท เจ้าพระยามหานคร จำกัด (มหาชน) หรือ CMC ที่สนับสนุนเป็น CMC 4DX ให้กับโรงภาพยนตร์ ไอคอน ซีเนคอนิค ซึ่งนับเป็นความร่วมมือกันครั้งแรกระหว่าง ธุรกิจโรงภาพยนตร์ กับ ธุรกิจพัฒนาอสังหาริมทรัพย์ ในฝั่งริมแม่น้ำเจ้าพระยา
โดยมองว่า CMC ให้ความสำคัญกับลูกค้า ด้วยการมอบสิทธิประโยชน์พิเศษ Privilege PLUS เป็นมากกว่าสิ่งอำนวยความสะดวกในโครงการปกติที่ส่งมอบเพิ่มเติมให้กับลูกค้าของ เจ้าพระยามหานคร หรือ CMC เพื่อเป็นสถานที่พักผ่อนที่ล้ำไปอีกขั้น สอดคล้องกับไลฟ์สไตล์คนรุ่นใหม่
ทั้งนี้ โรงภาพยนตร์ ไอคอน ซีเนคอนิค เป็นสาขาโรงภาพยนตร์ในเครือเมเจอร์ ซีนีเพล็กซ์ กรุ้ป ที่มีลูกค้าเข้ามาใช้บริการมากที่สุดในประเทศ จึงมั่นใจว่าการร่วมเป็น เนมมิ่ง สปอนเซอร์ โรงภาพยนตร์ 4DX บริษัท CMC จะช่วยขยายฐานลูกค้าให้เพิ่มมากขึ้น โดยเฉพาะลูกค้ากลุ่มคนรุ่นใหม่ วัยทำงาน ที่ชื่นชอบเทคโนโลยีและความทันสมัย จากโรงภาพยนตร์ ไอคอน ซีเนคอนิค ที่เป็นนวัตกรรมใหม่
รวมถึงโรงภาพยนตร์จีเอสบีไอแมกซ์, CMC 4DX ซึ่งจะตอบรับกับไลฟ์สไตล์ของลูกค้าที่ชื่นชอบเทคโนโลยีและความทันสมัย โดย CMC มอบสิทธิพิเศษ ลูกค้าที่รับชมภาพยนตร์ ในโรงภาพยนตร์เครือเมเจอร์ ได้แก่ CMC 4DX,VIP Kid Cinema  และ Living Room Theatre และ4DX ทุกสาขา สามารถนำหางบัตรที่ชมภาพยนตร์ ดังกล่าว รับส่วนลด On Top ในการซื้อคอนโด CMC ได้สูงสุด 100,000 บาท ในโครงการคอนโด ชาโตอินทาวน์ แบงค์คอก ฮอไรซอน แบงค์คอก เฟสลิซ ทาวน์เฮ้าส์ คาซ่ายูเรก้าหรือบ้านเดี่ยวเดอะริช ภายใต้แบรนด์ CMC ทุกโครงการ หมดเขต 31 มีนาคม 2562  สอบถามโทร.1172  หรือ www.cmc.co.th